钦定古今图书集成/明伦汇编/氏族典/第379卷 > 《凌迪知万姓统谱》 > 巩丰
## 钦定古今图书集成/明伦汇编/氏族典/第379卷 > 《凌迪知万姓统谱》 > 巩丰

按《宋濂集巩丰传》：“丰字仲至，其家郓之滨城，渡江即
所寓土，断为武义人。曾祖焘、祖庭芝，皆左承议郎。父
法，乡贡进士科目相传七世。丰学敏而早成，自童丱
时，前辈源绪、古今音节，事之因革，总统如注水，千丈
之壑，迎前随后，宿艾骇服。淳熙辛丑，以太学上舍对
策高第，教授汉阳军。代还，授江东提刑司干办公事”，
迁干办福建帅司公事以格知临安县，政尚宽简，吏
民信化，刑罚衰息。以宫观罢死，年七十。子二人，积耕
皆为儒。

===巩峤===按《万姓统谱》：“峤，淳熙中任市舶提举。”